వై.జి.మహేంద్రన్

వై.జి.మహేంద్రన్ ఒక భారతీయ సినిమా నటుడు. ఇతడు ఎక్కువగా తమిళ సినిమాలలో హాస్యపాత్రలలో నటించాడు. ఇతడు నటుడే కాకుండా నాటక రచయిత, ప్రయోక్త, గాయకుడు. ఇతడు అనేక తమిళ నాటకాలను ప్రదర్శించాడు. ఇతని తండ్రి వై.జి.పార్థసారథి ఆధునిక తమిళ నాటకరంగ మార్గదర్శులలో ఒకడు. తల్లి రాజలక్ష్మి పార్థసారథి పద్మ శేషాద్రి బాల భవన్ వ్యవస్థాపకురాలు. ఇతని మేనమామ కె.బాలాజీ తమిళ సినిమా నిర్మాత. నటి వైజయంతిమాల, నటులు రజనీకాంత్, మోహన్ లాల్‌లు ఇతని బంధువులు. 

జీవిత విశేషాలు
ఇతడు వై.జి.పార్థసారథి, రాజలక్ష్మి దంపతులకు 1950, జనవరి 9న జన్మించాడు.Profile of Y. Gee. Mahendra at Nilacharal.comA short autobiography of Y Gee M on his official website  ఇతని తండ్రి వై.జి.పార్థసారథి 1952లో మద్రాసులోని తొలి నాటకసమాజాలలో ఒకటైన యునైటెడ్ అమెచ్యూర్ ఆర్టిస్ట్స్ (UAA) అనే నాటక కంపెనీని స్థాపించాడు.History of UAA  ఆ నాటక సమాజం ఆ కాలంలోని ఉత్తమ నాటక కళాకారులతో అనేక తమిళ నాటకాలను ప్రదర్శించింది.  ఇతని తల్లి రాజలక్ష్మి పార్థసారథి నుంగంబాక్కంలోని తన ఇంటి టెర్రస్ లో ఉన్న షెడ్లో నుంగంబాక్కం లేడీస్ రిక్రియేషన్ క్లబ్ సభ్యులతో కలిసి రాజలక్ష్మి 13 మంది విద్యార్థులతో పద్మ శేషాద్రి బాలభవన్ అనే పాఠశాలను ప్రారంభించి భారతదేశంలోని ఉత్తమపాఠశాలలో ఒకటిగా దానిని తీర్చిదిద్దింది. 
నాటకరంగం పట్ల అభిమానం ఉన్న కుటుంబంలో జన్మించిన మహేంద్రన్‌కు బాల్యంలోనే నాటకాల పట్ల అభిరుచి కలిగింది. తన పాఠశాల నాటకాలలో హాస్యపాత్రలు ధరించి బహుమతులు గెలుచుకున్నాడు. ఇతడు ఎగ్మోర్‌లోని డాన్ బాస్కో స్కూలులో చదివిన తరువాత గిండీలోని అలగప్ప కాలేజీలో కెమికల్ ఇంజనీరింగ్ చదివాడు. తరువాత ఎం.బి.ఎ. పూర్తి చేశాడు.His educational qualifications at ygeem.com ఇతడు కళాశాల చదివే సమయంలోనే తన తండ్రి డ్రామా ట్రూపు (యునైటెడ్ అమెచ్యూర్ ఆర్టిస్ట్స్) నాటకాలలో నటించి వేలాది ప్రేక్షకుల మన్ననను సంపాదించాడు. కొద్ది రోజులలోనే మహేంద్ర పేరు మద్రాసు నాటకరంగంలో మారుమ్రోగింది. దీనితో ఇతడు నటననే వృత్తిగా స్వీకరించాడు.

ఇతని కుమార్తె మధువంతి జెమినీ గణేశన్, సావిత్రిల మనుమడు వి.అరుణ్ కుమార్‌ను వివాహం చేసుకుంది.

వృత్తి
ఇతడు 1971లో కె.బాలచందర్ దర్శకత్వంలో వచ్చిన నవగ్రహం అనే తమిళ సినిమాద్వారా సినీరంగ ప్రవేశం చేశాడు. అది మొదలు ఇతడు అనేక సినిమాలలో అనేక పాత్రలను ధరించాడు. ఇతడు నాలుగు దశాబ్దాలుగా శివాజీ గణేశన్, జైశంకర్, కమల్ హాసన్, రజనీకాంత్ మొదలైన నటుల సరసన సహాయ పాత్రలలో నటించాడు. ఇతడు సినిమాలలో నటించడమే కాకుండా కొన్ని టెలివిజన్ సీరియళ్ళలో, వెబ్ సీరీస్‌లలో, స్టేజి నాటకాలలో నటించాడు. 1987లో కథై కథయం కారణమం అనే తమిళ సినిమాకి దర్శకత్వం వహించాడు. కమల్ హాసన్, బాబూమోహన్ వంటి నటులకు తమిళసినిమాలలో డబ్బింగ్ చెప్పాడు.

నటించిన సినిమాల పాక్షికజాబితా

విడుదల సంవత్సరంసినిమా పేరుపాత్రభాషవిశేషాలు1970   నవగ్రహం  అనుమంతు తమిళంమొదటి సినిమా1974   గౌరవం  శివాజీ గణేశన్ డ్రైవర్  తెలుగు గౌరవం తమిళ సినిమా డబ్బింగ్1974   దీర్ఘ సుమంగళి   తమిళంఇదే పేరుతో తెలుగులో పునర్మించబడింది.1974   దిక్కట్ర పార్వతి   తమిళం1975   అన్బే ఆరుయిరె   తమిళంగృహలక్ష్మి రీమేక్1975   అపూర్వ రాగంగళ్    తమిళం   1976   మన్మథ లీల   తెలుగు మన్మథ లీలై తమిళ సినిమా డబ్బింగ్1979   అమ్మ ఎవరికైనా అమ్మ    తెలుగు  అన్నై ఒరు ఆలయం తమిళ సినిమా డబ్బింగ్1980   గురు   తెలుగు గురు తమిళ సినిమా డబ్బింగ్1980   పాటగాడు  డ్రామా ఆర్టిస్ట్  తెలుగు తాయిల్లమాల్ నాన్ ఇల్లై తమిళ సినిమా డబ్బింగ్ 1980   కళ్యాణ జ్యోతి    తెలుగు ఇదియ మాలర్ తమిళ సినిమా డబ్బింగ్ 1981   అమావాస్య చంద్రుడు  చంటి   తెలుగు1982   చిలిపి చిన్నోడు    తెలుగు  ఎల్లన్ ఇంబా మయ్యం తమిళ సినిమా డబ్బింగ్ 1982   పోకిరి రాజా    తమిళం  చుట్టాలున్నారు జాగ్రత్తకు రీమేక్1982   వసంత కోకిల    తెలుగు  మూండ్రాం పిరై తమిళ సినిమా డబ్బింగ్1982   రాణి తేని   తమిళం  కుక్క కాటుకు చెప్పు దెబ్బ సినిమాకు రీమేక్1982   పల్లెటూరి సింహం    తెలుగు   సకల కళా వల్లవన్ తమిళ సినిమా డబ్బింగ్1983   చట్టం    తెలుగు  సట్టం తమిళ సినిమా డబ్బింగ్1983   పెంకిఘటం   తెలుగుఇనియవలే వా తమిళ సినిమా డబ్బింగ్ 1983   స్నేహాభిషేకం  వాసు  తెలుగుసిమ్లా స్పెషల్ తమిళ సినిమా డబ్బింగ్ 1983   ఊమక్కుయిల్    మలయాళం  1983   నీతిబతి    తమిళం  జస్టిస్ చౌదరికి రీమేక్1984   రౌడీలకు సవాల్    తెలుగు   తడిక్కుం కరంగళ్  తమిళ సినిమా డబ్బింగ్ 1984   సాహస సింహం    తెలుగు   పగడై పనిరెండు  తమిళ సినిమా డబ్బింగ్ 1984   వెట్రి    తమిళం  దేవాంతకుడు పేరుతో తెలుగులో రీమేక్ చేయబడింది.1984   నల్లవనుక్కు నల్లవన్    తమిళం  ధర్మాత్ముడుకు రీమేక్1985   పచ్చని కాపురం    తెలుగు  1985సూర్యచంద్రకబీర్తెలుగు1986   నాన్ అడిమై ఇల్లై    తమిళం  పచ్చని కాపురం రీమేక్1986   జల్సా బుల్లోడు    తెలుగు ఉయర్న్దా ఉల్లం తమిళ సినిమా డబ్బింగ్1986   ధర్మదేవతై    తమిళం  ప్రతిఘటన రీమేక్ 1987   శ్రీ మంత్రాలయ రాఘవేంద్రస్వామి మహత్యం    తెలుగు    శ్రీ రాఘవేంద్రర్ తమిళ సినిమా డబ్బింగ్1987   అమెరికా అబ్బాయి    తెలుగు 1987  చిన్నారి దేవత   తెలుగు1987  అత్తగారు జిందాబాద్   తెలుగు1987   ఆనంద్    తమిళం  మజ్ను రీమేక్1987   కథై కథయం కారణమం    తమిళం  వై.జి.మహేంద్రన్ దర్శకత్వం వహించిన సినిమా1988   వేగుచుక్క పగటిచుక్క    తెలుగు  1989అజాతశత్రువుచంటిబాబుతెలుగు1990   లేడీ టార్జాన్  హిందీ టార్జాన్ సుందరి తెలుగు సినిమా డబ్బింగ్1993   జీవనవేదం    తెలుగు 1993   ముకాబ్‌లా  పోలీస్ కానిస్టేబుల్ సాజన్ హిందీపోలీస్ బ్రదర్స్ రీమేక్1994   వీరా    తమిళం  అల్లరి మొగుడు సినిమా రీమేక్1996  మైనర్ మప్పిల్లై  సినిమా దర్శకుడు  తమిళంపరువు ప్రతిష్ట రీమేక్2000   హే రామ్    తమిళం  2004   కొదమ సింహాలు    తెలుగు  నీన్‌గళ్ కెట్టవై తమిళ సినిమా డబ్బింగ్2009   మల్లన్న   తెలుగు కందస్వామి తమిళ సినిమా డబ్బింగ్2013   వర్ణ   తెలుగుఇరందాం ఉలగం తమిళ సినిమా డబ్బింగ్ 2014  రామానుజన్  ఎస్.నారాయణ అయ్యర్ ఇంగ్లీష్/తమిళం  2016  కణితన్   తమిళం అర్జున్ సురవరం పేరుతో రీమేక్ చేయబడింది. 2017  జాగో    తెలుగు వేలైక్కారన్ తమిళ సినిమా డబ్బింగ్ 2019  గజేంద్రుడు   తెలుగు కదంబన్ తమిళ సినిమా డబ్బింగ్ 2020  శ్యామరాగం రామనాథ భాగవతార్ మలయాళం

మూలాలు

బయటి లింకులు
 వై.జి.మహేంద్ర అధికారిక వెబ్సైటు
 

వర్గం:1950 జననాలు
వర్గం:జీవిస్తున్న ప్రజలు
వర్గం:రంగస్థల నటులు
వర్గం:చెన్నై వ్యక్తులు
వర్గం:భారతీయ సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
వర్గం:హిందీ సినిమా నటులు
వర్గం:తెలుగు సినిమా నటులు
వర్గం:కన్నడ సినిమా నటులు